Eesti kaitstavate sõnajalaliikide uurimine Tallinna Botaanikaaias sai alguse 1990. aastal. Esimene kokkuvõte varasemate leiuandmete kontrollimisest ja paljundamistingimustest valmis 1995.a. (Uurimisprojekti " Dekoratiivsete puit- ja rohttaimede introduktsioon  (1991-1995)" etapiaruanne "Eesti haruldaste sõnajalgtaimede ning perekondade Saxifraga ja Cerastium kaitsealuste liikide paljundamine kultuuris ja reintroduktsioon"). Seoses riikliku keskkonnaseire programmi käivitumisega 1994. a., laienes tegevus ohustatud liikide populatsioonide seisundi jälgimisele. Samaaegselt jätkusid paljunduskatsed ja arengujärkude vaatlused katsetingimustes. 1998.a. algas ida-kiviürdi (Woodsia ilvensis (L.) R. Br.) katsepopulatsiooni rajamine looduslikule kasvukohale.